Vueling Airlines

Vueling Airlines on Hispaania odavlennufirma, mille peakorter asub Viladecanis Barcelonas. Selle firma kodulennujaam on Barcelona El Prati lennujaam. Teised suuremad lennujaamad, kust Vueling peamiselt lendab, on Rooma Fiumicino Leonardo Da Vinci lennujaam Itaalias, Amsterdami Schipholi lennujaam Hollandis ning Pariisi Orly lennujaam Prantsusmaal. 2023. aasta seisuga lendab Vueling 47 riiki ning aastal 2019. vedas rohkem kui 34 miljonit reisijat. Alates 2013. aastast on Vueling Airlines osa International Airlines Groupist koos British Airwaysi, Iberia ja Aer Lingusega. Hispaania odavlennufirma Vueling Airlines loodi aastal 2004 ning selle esimene liin avati sama aasta juulis Barcelona ja Ibiza vahel. Lende hakati tegema kahe Airbus 320 lennukiga. Lennufirma nimi Vueling tuleneb hispaaniakeelsest sõnast vuelo, mille eestikeelne tähendus on lend. 2008. aastal teatasid Vueling Airlines ja Clickair, et nad on jõudnud otsusele ühineda, et luua lennuettevõte, mis on võimeline konkureerima teiste firmadega ja toime tulema kallite kütusehindadega. Ühinenud lennufirmad jätkasid tööd Vuelingi nime all ning peakontor jäi Barcelonasse. Iberia, kellele kuulus 80% Clickairist, jätkas ettevõtte suuromanikuna koos Nefinsa ja Inversiones Hemisferioga. Seejuures kuulub Iberiale pärast ühinemist ettevõttest 45%. Firma tegevjuhiks nimetati Clickairi endine juht Alex Cruz. Firmade ühinemisel oli Vuelingi lennukipargis kokku 50 lennukit. 2012. aasta novembris tegi IAG (International Airlines Group), kuhu kuulub ka Iberia, kellele omakorda kuulub 45% Vuelingust, Vuelingule ettepaneku ülejäänud 55% ettevõttest neile müüa. Alguses pakkus IAG ühe aktsia eest 7 eurot, kuid Vueling ei võtnud pakkumist kohe vastu, sest ei pidanud seda firma väärtuse vääriliseks. 27. märtsil tõstis IAG oma pakkumist 9,25 eurole ühe aktsia eest ning Vueling nõustus sellega. 23. aprillil 2013 võttis IAG Vuelingi üle ning nende osalus firmas tõusis 90% peale. International Airlines Groupi tegevjuhi Willie Walshi sõnul jääb Vueling iseseisvaks firmaks ning nende tegevjuhina jätkab Alex Cruz, kuid nüüd pidi ta ettevõtte tegevusest aru andma IAG-le, mitte Iberiale. Vueling Airlinesil on püsilendajatele kliendiprogramm Vueling Club, millega on võimalik koguda Aviose punkte. Aviose punktid on soodustused, mida saab koguda, ostes reise või muud lennufirma müüdavaid tooteid. Samuti on võimalus oma andmeid salvestada, et järgmise reisi broneerimine oleks lihtsam. Aviose punkte saab kahel viisil. Esimesel viisil tuleb reis broneerida Vuelingi koduleheküljel. Sel juhul saab ostja iga kulutatud euro eest 2 Aviose punkti. Teisel juhul tuleb reis broneerida Iberia kodulehel, sel juhul saab punkte vastavalt läbitud lennumiilidele. Airbus 319 mahutab 156 reisijat ja selle maksimaalne lennuulatus on 6950 km koos sharklets’idega. Airbus 320-200 mahutab 180 reisijat ja selle maksimaalne lennuulatus on 6200 km koos sharklets’idega. Airbus 321-200 mahutab 220 reisijat ja selle maksimaalne lennuulatus on 5950 km koos sharklets’idega. Airbus 320neo mahutab 194 reisijat ja selle maksimaalne lennuulatus on 6300 km. Airbus 321neo mahutab 244 reisijat ja selle maksimaalne lennuulatus on 7400 km. Vueling Airlinesi kasutuses olevad lennukid Vueling Airlines S.A “Web Map“. https://www.vueling.com/en/web-map (Accessed Mar. 21, 2024). K. Moisejenko, ’’Vueling Airlines: Overview,“ Flight Training Blog, https://baatraining.com/blog/vueling-airlines-overview (Accessed Mar. 21, 2024). Statista. ’’Passenger traffic of Vueling Airlines from 2013 to 2021.“ https://www.statista.com/statistics/733469/vueling-passenger-numbers/ (Accessed Mar. 21, 2024). C. Kane, ’’IAG ups bid for budget airline Vueling by one third,“ Reuters, https://web.archive.org/web/20150711193038/http://uk.reuters.com/article/2013/03/27/uk-iag-vueling-idUKBRE92Q0U420130327 (Accessed Mar. 21, 2024). B. Harding ja S. Morris, ’’Spain's Vueling says to merge with Clickair,“ Reuters, https://www.reuters.com/article/idUSL0788859/ (Accessed Mar. 21, 2024). R.Wall, ’’ British Airways Parent IAG Wins Control of Spain’s Vueling,“ Bloomberg, Apr. 2013, https://web.archive.org/web/20140720065608/http://www.bloomberg.com/news/2013-04-23/british-airways-parent-iag-acquires-control-of-spain-s-vueling.html (Accessed Mar. 21, 2024). Airbus Aircraft. ’’A319ceo.“ https://aircraft.airbus.com/en/aircraft/a320-the-most-successful-aircraft-family-ever/a319ceo (Accessed Apr. 06, 2024). Airbus Aircraft. ’’A320ceo.“ https://aircraft.airbus.com/en/aircraft/a320-the-most-successful-aircraft-family-ever/a320ceo# (Accessed Apr. 06, 2024). Airbus Aircraft. ’’A321ceo.“ https://aircraft.airbus.com/en/aircraft/a320-the-most-successful-aircraft-family-ever/a321ceo (Accessed Apr. 06, 2024). Airbus Aircraft. ’’A320neo.“ https://aircraft.airbus.com/en/aircraft/a320-the-most-successful-aircraft-family-ever/a320neo (Accessed Apr. 06, 2024). Airbus Aircraft. ’’A321neo.“  https://aircraft.airbus.com/en/aircraft/a320-the-most-successful-aircraft-family-ever/a321neo (Accessed Apr. 06, 2024). Planespotters net. ’’Vueling Fleet Details and History.“ https://www.planespotters.net/airline/Vueling (Accessed Mar. 23, 2024).